stanford-oval/wikipedia huggingface dataset:
โอดะ ฮิเดโนบุ

| โอดะ ฮิเดโนบุ |
| --- | --- |
織田 秀信


หัวหน้าตระกูลโอดะ
ดำรงตำแหน่ง ค.ศ. 1582 – 1605
ก่อนหน้า: โอดะ โนบูนางะ
ถัดไป: ไม่ได้บันทึก
 
ข้อมูลส่วนบุคคล
เกิด: ค.ศ. 1580 แคว้นมิโนะ
เสียชีวิต: 24 กรกฎาคม ค.ศ. 1605(1605-07-24) (24–25 ปี) แคว้นมิโนะ
บุพการี: โอดะ โนบูตาดะ (บิดา) มัตสึฮิเมะ (มารดา)
ความสัมพันธ์: โอดะ โนบูนางะ (ปู่) ทาเกดะ ชิงเง็ง (ตา)
ยศที่ได้รับการแต่งตั้ง
รับใช้:  ตระกูลโทโยโตมิ   กองทัพตะวันตก
หน่วย:  ตระกูลโอดะ
บังคับบัญชา: ปราสาทกิฟุ
ผ่านศึก: ยุทธการที่ปราสาทกิฟุ (1600) ยุทธการที่เซกิงาฮาระ (1600)

โอดะ ฮิเดโนบุ (ญี่ปุ่น: 織田 秀信; โรมาจิ: Oda Hidenobu; ค.ศ. 1580 – 24 กรกฎาคม ค.ศ. 1605) เป็นลูกชายของโอดะ โนบูทาดะ และอาศัยอยู่ในช่วงยุคอาซูจิ–โมโมยามะในช่วงปลายคริสต์ศตวรรษที่ 16 เขาหันมานับถือศาสนาคริสต์นิกายโรมันคาทอลิก และมีอีกชื่อหนึ่งคือ ซัมโบชิ (三法師)
ข้อพิพาทเรื่องการสืบทอดตำแหน่ง

เมื่อโอดะ โนบูทาดะ และโอดะ โนบูนางะ พ่อและปู่ของฮิเดโนบุตามลำดับ ถูกฆ่าตายในช่วงเหตุการณ์การล้อมฮนโนจิใน ค.ศ. 1582 มีข้อพิพาทว่าใครจะเป็นผู้ปกครอง โอดะ โนบูทากะ และโอดะ โนบูคัตสึ บุตรชายคนที่สามและสองของโนบูนางะตามลำดับ
โทโยโทมิ ฮิเดโยชิตัดสินข้อพิพาทด้วยการสนับสนุนฮิเดโนบุแม้ว่าฮิเดโนบุจะเป็นเพียงเด็กทารก เขาก็ประกาศว่าให้เป็นทายาท
ยุทธการที่เซกิงะฮะระ

ฮิเดโนบุติดตามรับใช้ภายใต้อิชิดะ มิสึนะริ ระหว่างยุทธการที่เซกิงาฮาระใน ค.ศ. 1600 ก่อนการต่อสู้เขาได้ครอบครองปราสาทกิฟุ ซึ่งเป็นองค์ประกอบสำคัญในแผนโดยรวมของมิตสึนาริ แม้กระนั้นในที่สุดเขาก็สูญเสียปราสาทระหว่างยุทธการที่ปราสาทกิฟุกับอิเกดะ เทรูมาซะและฟูกูชิมะ มาซาโนริ หลังจากความพ่่ายแพ้ที่เซกิงะฮะระข้ารับใช้ของฮิเดโนบุกระทำเซ็ปปุกุในปราสาทกิฟุ พื้นกระดานเปื้อนเลือดในที่สุดก็กลายเป็นเพดานในวัดโซฟูกุในกิฟุ เพดานตอนนี้เรียกว่าเพดานเลือด ฮิเดโนบุเองก็เสียชีวิตไปแล้วห้าปีหลังจากความพ่ายแพ้ที่เซกิงาฮาระ
โชติ คุ้มพันธ์

ดร.โชติ คุ้มพันธ์
โชติ คุ้มพันธ์ เป็นชาวจังหวัดปทุมธานี  เรียนจบระดับชั้นมัธยมศึกษา เข้าสมัครเป็นเสมียนกรมศุลกากร ต่อมาเมื่อเกิดสงครามโลกครั้งที่ 1 ได้อาสาสมัครเข้าเป็นพลทหาร ตำแหน่งพลขับ เมื่อกลับมาแล้วรับจ้างเป็นกะลาสีในเรือ แล้วจึงไปเรียนต่อที่ประเทศเยอรมนี สถานที่เคยอาสาไปรบ จนกระทั่งเรียนจนได้ปริญญาเอกทางเศรษฐศาสตร์  เมื่อกลับมาแล้วเข้าทำงานธนาคาร โดยเป็นผู้หนึ่งที่ริเริ่มตั้งธนาคารแห่งประเทศไทยขึ้น
ในทางการเมือง ดร.โชติ คุ้มพันธ์ เป็นสมาชิกสภาผู้แทนราษฏรประเภทที่ 1 ตามรัฐธรรมนูญฉบับปี พ.ศ. 2475 อันเป็นรัฐธรรมนูญฉบับถาวรฉบับแรกของไทย และเป็นหัวหน้าพรรคประชาธิปไตย โดยมีสมาชิกคนสำคัญเช่น นายสอ เสถบุตร,  ร้อยโทจงกล ไกรฤกษ์ เป็นต้น เคยถูกจับกุมในข้อหากบฏคิดล้มล้างรัฐบาลในกรณีกบฏพระยาทรงสุรเดช ได้ถูกพิพากษาให้จำคุกตลอดชีวิต หลังจากนั้นไม่กี่ปีก็ถูกเนรเทศไปจำที่ทัณฑนิคมเกาะเต่า สุราษฎร์ธานี พร้อมกับหม่อมราชวงศ์นิมิตรมงคล นวรัตน นักโทษการเมืองคดีเดียวกันอีกคนที่หนึ่งด้วย
เมื่อพ้นโทษออกมา ได้กลับมาสู่เส้นทางทางการเมืองใหม่  ได้รับฉายาว่า "ผู้แทนคนยาก" เนื่องจากเป็นผู้ที่ริเริ่มการหาเสียงด้วยโทรโข่ง ไปพบปะกับชาวบ้านด้วยการเดินหาเสียงตามบ้านเรือน ในการเลือกตั้งเมื่อวันที่ 6 มกราคม พ.ศ. 2489 เนื่องจากไม่มีทุนรอนในการหาเสียง จึงใช้วิธีตะโกนพูดผ่านโทรโข่งบนอานรถสามล้อถีบ พูดท่ามกลางชุมชนตามตลาดบ้าง ตามลานวัดเก่า ๆ บ้าง   มีคนถีบสามล้อเป็นขบวนนำ หยุดพูดที่ไหนก็ให้ ดร.โชติ ยืนสองเท้าเหยียบบนอานรถสองคันตะโกนใส่ลำโพง โดยหาเสียงไปพร้อมกับ นายควง อภัยวงศ์ และ หม่อมราชวงศ์เสนีย์ ปราโมช ซึ่งต่างก็ใช้วิธีด้วยเช่นกัน
ต่อมา เมื่อมีการก่อตั้งพรรคประชาธิปัตย์ขึ้น ดร.โชติ คุ้มพันธ์ ได้เป็นหนึ่งในผู้ร่วมก่อตั้งพรรคด้วย  โดยยุบพรรคประชาธิปไตยของตนเข้าร่วมกับพรรคประชาธิปัตย์
ก่อนจะเกิดเหตุการณ์รัฐประหารเมื่อวันที่ 8 พฤศจิกายน พ.ศ. 2490 พรรคประชาธิปัตย์ ได้จัดให้มีงานการกุศลที่สวนอัมพร ดร.โชติ ได้เป็นผู้ถีบรถสามล้อ โดยมี พลเรือตรี ถวัลย์ ธำรงนาวาสวัสดิ์ นายกรัฐมนตรีเป็นผู้นั่ง เพื่อเก็บเงินเพื่อการกุศลด้วย
หลังการรัฐประหารเมื่อวันที่ 6 เมษายน พ.ศ. 2491 ที่จอมพล ป. พิบูลสงคราม ขึ้นเป็นนายกรัฐมนตรีแทน นายควง อภัยวงศ์  สมาชิกพรรคประชาธิปัตย์หลายคนได้ลาออกจากพรรคไป ดร.โชติ เป็นหนึ่งในสมาชิกพรรคที่ลาออกไปด้วย และถึงแก่กรรมลงอย่างเงียบ ๆ ในปี 2514
เอแนร์จีกา เอโก

ประเภทของรถจักรยานยนต์
ประเภทของรถจักรยานยนต์
| --- | --- |
เอแนร์จีกา เอโก แสดงที่สนามแข่งรถอาสเซิน ค.ศ. 2018
ผู้ผลิต: บริษัท เอแนร์จีกา โมตอร์
ประเภท: สปอร์ตไบก์
ความเร็วสูงสุด: 245 กม./ชม.
กำลังเครื่องยนต์: 107 kW (143 hp; 145 PS)
แรงบิด: 200 N·m (150 lbf·ft)
ระบบส่งกำลัง: ไฟฟ้าพร้อมระบบช่วยจอด (สโลว์ ถอยหลัง และเดินหน้า)
ประเภทโครงรถ: เหล็กกล้าถัก (Steel trellis)
กันสะเทือน: หน้า: 43 มม., ตัวหน่วงการสั่นสะเทือนปรับค่าการยุบและคืนตัวได้, สปริงปรับความแข็งสัมพันธ์กับน้ำหนักได้ หลัง: สวิงอาร์มแบบตัวหน่วงการสั่นสะเทือนเดี่ยวปรับค่าการคืนตัวได้, สปริงปรับความแข็งสัมพันธ์กับน้ำหนักได้
ห้ามล้อ: เบรมโบ หน้า: ดิสก์คู่แบบ Radial Mount ขนาด 330 มม., คาลิเปอร์แบบ 4 สูบ, หลัง: ดิสก์เดี่ยวขนาด 240 มม., คาลิเปอร์แบบ 2 สูบ
ยางรถ: พีเรลลี่ ดีอาโบล รอสโซ III หน้า: 120/70 ขอบ 17  หลัง: 180/55 ขอบ 17
ฐานล้อ: 1,465 มม.
มิติรถ: L: 2,140 มม.  W: 870 มม.  H: 1,220 มม. 
ความสูงเบาะ: 795 มม.
น้ำหนักรถ: 258–280 กิโลกรัม (น้ำหนักรถเปล่าไม่รวมของเหลว) 
ความจุเชื้อเพลิง: 13.4 kWh (EGO), 21.5 kWh (EGO+ และ EGO+ RS)
ระยะทางที่วิ่งได้: 130–190 กม.
สิ่งเกี่ยวข้อง: เอแนร์จีกา เอวา (Energica Eva)
เอแนร์จีกา เอโก (Energica Ego) เป็นรถจักรยานยนต์ประเภทสปอร์ตสำหรับการขับขี่บนท้องถนนขับเคลื่อนด้วยไฟฟ้า ออกแบบและทำการตลาดโดยบริษัทเอแนร์จีกา โมตอร์ (Energica Motor) โดยบริษัทอ้างว่าเป็นรถจักรยานยนต์สปอร์ตไฟฟ้าสัญชาติอิตาลีรุ่นแรกที่จดทะเบียนได้ตามกฎหมาย รถต้นแบบสร้างเสร็จใน พ.ศ. 2556 และเปิดจำหน่ายใน พ.ศ. 2558 รถต้นแบบผลิตด้วยเทคโนโลยีใหม่เช่น CNC และการพิมพ์ 3 มิติซึ่งใช้ในการผลิตแผงหน้าปัดและไฟหน้า
การออกแบบ

เอโก เป็นรถจักรยานยนต์ไฟฟ้าที่มีมอเตอร์ขนาด 107 กิโลวัตต์พร้อมแรงบิด 200 นิวตันเมตร (ที่รอบต่ำ) ให้ความเร็วสูงสุดที่ 240 กม./ชม. มอเตอร์ใช้พลังงานจากแบตเตอรี่ขนาด 11.7 กิโลวัตต์ชั่วโมง เอโกมีน้ำหนักประมาณ 258–280 กิโลกรัม เนื่องจากแบตเตอรี่มีน้ำหนักมาก
การเบรกด้วยเครื่องยนต์สามารถปรับได้สี่ระดับซึ่งสามารถใช้การเบรกเป็นการชาร์จไฟ มอเตอร์ตั้งอยู่ใกล้กับสวิงอาร์มที่ทำจากอะลูมิเนียมหล่อมีตัวหน่วงการสั่นสะเทือนเดี่ยวติดตั้งด้านข้าง ไฟหน้าเป็นแบบโปรเจคเตอร์ แผงหน้าปัดเป็นจอแสดงผลแบบ TFT ขนาด 109.22 มิลลิเมตร
ก่อน พ.ศ. 2560 เอโกใช้มอเตอร์ไฟฟ้าขนาด 136 แรงม้า ที่มีแรงบิด 180 นิวตันเมตร อย่างไรก็ตาม เอวา (Eva) รถรุ่นใกล้เคียงกันที่มีตัวถังเปลือย ผลิตกำลังได้ 108 แรงม้าจากที่ก่อนหน้าทำได้เพียง 95 แรงม้า และภายหลังปี 2560 ทั้งสองรุ่นได้ผ่านมาตรฐานยูโรสี่ (EURO IV)  ราคาได้ลดลงเหลือประมาณ 20,000 ปอนด์สเตอร์ลิง
จักรยานยนต์รุ่นนี้มีโครงตัวถังท่อเหล็กกล้าถัก (steel trellis frame) ซึ่งมองเห็นได้บางส่วนแม้จะมีโครงสร้างภายนอก (fairing) ครอบอยู่ก็ตาม
ในปี 2562 เอโกได้รับการปรับปรุงอีกครั้งโดยติดตั้งคันเร่งไฟฟ้าที่สามารถอ่านค่าการปรับได้ละเอียดถึงหนึ่งในสิบมิลลิเรเดียน (mrad) เพิ่มคุณสมบัติทางอิเล็กทรอนิกส์อื่น ๆ เช่น "การชาร์จแบบเงียบ" และมือจับแบบปรับความอุ่นได้
ประสิทธิภาพ

เอโกสามารถเร่งความเร็ว 0–100 กม./ชม. ได้ใน 3 วินาที มีระบบกันสะเทือนหน้าขนาด 43 มม. ของมาร์ซอกกี (Marzocchi) พร้อมด้วยระบบช่วยจอดและเบรกของเบรมโบ (Brembo) ที่มีคุณสมบัติเช่น ABS และระบบป้องกันการพลิกคว่ำ ผู้ทำการทดสอบบางคนระบุว่าระบบกันสะเทือนได้รับการปรับตั้งค่อนข้างนุ่มนวล มีอุปกรณ์ควบคุมชื่อ "VCU" ผลิตโดยบริษัทเอแนร์จีกา ซึ่งคล้ายกับระบบอิเล็กทรอนิกส์ควบคุมเสถียรภาพการทรงตัว (ESC) ซึ่งอ้างว่าควบคุมในทุกด้านตั้งแต่แบตเตอรี่ไปจนถึงเครื่องยนต์ (รวมถึงการเบรกด้วยเครื่องยนต์)
ในการใช้งานปกติ เอโกมีระยะทางใช้งานประมาณ 160 กิโลเมตร (190 กิโลเมตรในโหมด "eco")
สามารถชาร์จแบตเตอรี่ได้ถึงร้อยละ 85 ใน 30 นาทีที่สถานีชาร์จด่วน (โหมด 4, ชาร์จเร็วกระแสตรง) หรือร้อยละ 100 ใน 3 ชั่วโมงครึ่ง (โหมด 2 หรือ 3, กระแสสลับ 240 โวลต์) อย่างไรก็ตามการชาร์จจนเต็มโดยใช้แหล่งจ่ายไฟมาตรฐาน 120 โวลต์ของสหรัฐจะใช้เวลา 8 ชั่วโมง อายุการใช้งานแบตเตอรี่คือ 1,200 รอบที่ร้อยละ 80 ของความจุ
การผลิต

รถต้นแบบคันแรกสร้างสำเร็จโดยบริษัทเอแนร์จีกาใน พ.ศ. 2556 และต่อมาเข้าสู่สายการผลิตโดยเริ่มจำหน่ายตั้งแต่ พ.ศ. 2558 จากข้อมูลของนิตยสาร ท็อป สปีด ในปัจจุบันกำลังเผชิญกับ "การขาดแคลนสินค้าคงคลัง" เนื่องจากกำลังการผลิตมีน้อยกว่าความต้องการ
โมโตอี

รุ่นการแข่งขันรถจักรยานยนต์ไฟฟ้า โมโตอี (MotoE) ซึ่งเป็นรุ่นที่ได้รับการสนับสนุน ถูกเพิ่มในการแข่งรถมอเตอร์ไซค์กรังด์ปรีซ์ตั้งแต่ปี 2562 โดยเป็นรุ่นที่ใช้รถจากผู้ผลิตเดียว แตกต่างจากการแข่งขันรุ่นอื่น ๆ ที่ใช้รถที่แตกต่างกันจากทีมผู้ผลิตต่าง ๆ ซึ่งรถรุ่น เอโก กอร์ซา (Ego Corsa) เป็นรุ่นที่ปรับแต่งเน้นประสิทธิภาพสำหรับการแข่งขันโมโตอี
โมโตอี > เอโก คอร์ซา

เป็นรุ่นของเอโก สำหรับแข่งขันในสนามแข่ง โดยใช้ยางมิชลินและทำการปรับแต่งสมรรถนะ จากข้อมูลของบริษัทเอแนร์จีกา มอเตอร์ของรุ่นนี้ผลิตกำลังต่อเนื่อง 120 กิโลวัตต์ (จากเดิม 110 กิโลวัตต์) และแรงบิด 200 นิวตันเมตร ทำความเร็วสูงสุดได้ที่ 168 ไมล์ต่อชั่วโมง (จากเดิม 155 ไมล์ต่อชั่วโมง) การเร่งความเร็วจาก 0 ถึง 60 ไมล์ต่อชั่วโมงนั้นน้อยกว่า 2.8 วินาที จากข้อมูลด้านกำลังและความเร็วสูงสุด เอโก คอร์ซา จะมีกำลังอย่างน้อย 149 แรงม้า และความเร็วสูงสุด 175 ไมล์ต่อชั่วโมง (281 กิโลเมตร/ชั่วโมง)
เอโก คอร์ซา ใช้แบตเตอรี่ลิเธียมไอออนขนาด 20 kWh เบากว่าและกะทัดรัดกว่ารถรุ่นมาตรฐาน
กำลังขับเทียบได้กับรถรุ่นโมโตทู (Moto2, เครื่องยนต์ 3 สูบ 765 ซีซี) อย่างไรก็ตาม เนื่องจากแบตเตอรี่มีน้ำหนักที่มากกว่า อัตราส่วนกำลังต่อน้ำหนักจึงค่อนข้างใกล้เคียงกับรุ่นโมโตทรี (Moto3, เครื่องยนต์กระบอกสูบเดียว 250 ซีซี) จากสี่สนามที่ใช้แข่งขันในปัจจุบันมีเพียงสนามเรดบูลริง (Red Bull Ring) ซึ่งมีสภาพเป็นเนินเขาเท่านั้นที่ส่งผลให้เวลาต่อรอบเร็วกว่ารุ่นโมโตทรี โดยในสนามอื่น เอโก คอร์ซา จะทำเวลาช้ากว่า 1–1.5 วินาทีต่อรอบ
จนถึงขณะนี้การแข่งขันที่ยาวที่สุดมีระยะทาง 29.582 กิโลเมตร (18.381 ไมล์)
เอโก 45

ในวันครบรอบ 45 ปีของกลุ่มชิแอร์เรปี (CRP Group) ซึ่งเป็นบริษัทแม่ของเอแนร์จีกา ได้มีการสร้างรุ่นพิเศษของเอแนร์จีกา เอโก ในชื่อเอโก 45 (Ego 45) ซึ่งได้เปิดตัวในงาน Top Marques Monaco ในปี 2557
แหล่งข้อมูลอื่น

เว็บไซต์ทางการ
เอแนร์จีกา เอโก ที่รายการ The Fully Charged Show (2565)
โอมิกูจิ

โอมิกูจิ "เคียว" จากวัดโทไดจิ เมืองนารา เป็นธรรมเนียมว่าถ้าจับได้โชคร้ายจะต้องนำกระดาษไปผูกไว้กับต้นสนในวัด
โอมิกูจิ (御御籤, 御神籤 หรือ おみくじ) เป็นกระดาษเขียนคำทำนายดวงชะตา มีให้เสี่ยงจับได้ที่ศาลเจ้าในศาสนาชินโต หรือวัดในศาสนาพุทธ ในประเทศญี่ปุ่น คำว่า "โอมิกูจิ" นั้นแปลตรงตัวว่า "สลากศักดิ์สิทธิ์" เปรียบเทียบได้กับการเซียมซีตามความเชื่อของจีน
โชค

การเสี่ยงโอมิกูจิมักทำโดยการเขย่ากล่องที่มีแท่งไม้เขียนหมายเลยบรรจุอยู่ จนแท่งไม้แท่งหนึ่งโผล่ออกมาจากรูที่ฝากล่อง หลังจากนั้นผู้เสี่ยงก็จะไปหยิบโอมิกูจิจากช่องที่มีหมายเลขตรงกับหมายเลขบนแท่งหมาย (คล้ายกับการเสี่ยงเซียมซี) อย่างไรก็ดี ศาลเจ้าและวัดหลายแห่งเปลี่ยนมาใช้วิธีให้ผู้เสี่ยงโชคหยิบโอมิกูจิที่พับแล้วจากกองโอมิกูจิเอง หรือไม่ก็ใช้เครื่องหยอดเหรียญ คำทำนายที่เขียนบนโอมิกูจิมีอยู่หลายแบบ ซึ่งเป็นทั้งโชคดีและโชคร้าย (เรียงตามขอบเขตของโชคลาภ):
ลำดับ กันซังไดชิเฮียกูเซ็ง เป็นไปตามนี้:
โชคดีมาก (ญี่ปุ่น: 大吉; โรมาจิ: dai-kichi; ทับศัพท์: ไดกิจิ)
โชคดีปานกลาง (ญี่ปุ่น: 中吉; โรมาจิ: chū-kichi; ทับศัพท์: ชูกิจิ)
โชคดีเล็กน้อย (ญี่ปุ่น: 小吉; โรมาจิ: shō-kichi; ทับศัพท์: โชกิจิ)
โชคดี (ญี่ปุ่น: 吉; โรมาจิ: kichi; ทับศัพท์: คิจิ)
กึ่งโชคดี (ญี่ปุ่น: 半吉; โรมาจิ: han-kichi; ทับศัพท์: ฮังกิจิ)
โชคดีตามกรรม (ญี่ปุ่น: 末吉; โรมาจิ: sue-kichi; ทับศัพท์: ซูเอกิจิ)
โชคดีเล็กน้อยในอนาคต (ญี่ปุ่น: 末小吉; โรมาจิ: sue-shō-kichi; ทับศัพท์: ซูเอโชกิจิ)
โชคร้าย (ญี่ปุ่น: 凶; โรมาจิ: kyō; ทับศัพท์: เคียว)
ลำดับ กันซังไดชิเฮียกูเซ็ง จะเพิ่มบางโชค เช่น "โชคร้ายมาก" (ญี่ปุ่น: 大凶; โรมาจิ: dai-kyō; ทับศัพท์: ไดเกียว)
คำทำนายบนโอมิกูจิมักประกอบด้วยคำทำนายทั่ว ๆ ไปเกี่ยวกับชีวิตของบุคคล โดยมีความเป็นไปได้หลายแบบ:
ญี่ปุ่น: 方角; โรมาจิ: hōgaku - แนวทางที่เป็นมงคล/ไม่มงคล (ดูฮวงจุ้ย)
ญี่ปุ่น: 願事; โรมาจิ: negaigoto – ความต้องการ
ญี่ปุ่น: 待人; โรมาจิ: machibito – คนที่กำลังรอ
ญี่ปุ่น: 失せ物; โรมาจิ: usemono – ของหาย
ญี่ปุ่น: 旅立ち; โรมาจิ: tabidachi – การเดินทาง
ญี่ปุ่น: 商い; โรมาจิ: akinai – ดารทำธุรกิจ
ญี่ปุ่น: 学問; โรมาจิ: gakumon – การเรียน
ญี่ปุ่น: 相場; โรมาจิ: sōba – การคาดคะเนทางตลาด
ญี่ปุ่น: 争事; โรมาจิ: arasoigoto – กำกม
ญี่ปุ่น: 恋愛; โรมาจิ: ren'ai – ความรัก
ญี่ปุ่น: 転居; โรมาจิ: tenkyo – ย้ายที่อยู่
ญี่ปุ่น: 出産; โรมาจิ: shussan – วันเกิด, การส่งของ
ญี่ปุ่น: 病気; โรมาจิ: byōki – ความป่วย
ญี่ปุ่น: 縁談; โรมาจิ: endan – จัดวันแต่งงาน
มีธรรมเนียมว่าหากโอมิกูจิที่จับได้ทำนายว่าโชคไม่ดี คนที่จับได้ต้องนำไปผูกไว้ที่ต้นสนในศาลเจ้าหรือวัดเพื่อป้องกันไม่ให้คำทำนายกลายเป็นจริง เหตุที่ทำเช่นนี้คือการเล่นคำว่า "ต้นสน" (松 อ่านว่า มัตสึ) กับคำว่า "รอ" (待つ อ่านว่า "มัตสึ" เช่นกัน) โดยกล่าวกันว่าการผูกจะทำให้โชคร้ายรออยู่ที่ต้นสน ไม่ไปเกาะคน ส่วนโอมิกูจิที่ทำนายว่าโชคดีนั้น ผู้ที่จับได้ควรจะเก็บเอาไว้ แม้ว่าในปัจจุบันจะไม่ค่อยมีคนเชื่อโอมิกูจิเท่าไหร่ โอมิกูจิก็ยังมีให้จับได้ในศาลเจ้าและวัดเกือบทุกแห่งในญี่ปุ่น และยังเป็นของคู่กับศาลเจ้าและวัดญี่ปุ่นตราบจนทุกวันนี้
ความสัมพันธ์กับคุกกี้เสี่ยงทาย

เซอิจิ คิโตะจากฟูเง็ตสึโดอ้างว่าโชคแบบสุ่มจากคุกกี้เสี่ยงทายมีที่มาจาก โอมิกูจิ และสนับสนุนด้วยหลักฐานที่ว่าคุกกี้เสี่ยงทายอเมริกันมีที่มาจากขนมสึจิอูระเซ็มเบของเกียวโตในคริสต์ศตวรรษที่ 19
ภาพ

วัยรุ่นที่โอซากะดูโอมิกูจิในวันขึ้นปีใหม่
การผูกโอมิกูจิที่ศาลเจ้าคาซูงะในเมืองนาระ
เครื่องจำหน่ายสินค้าอัตโนมัติ โอมิกูจิ ที่ศาลเจ้าสึรูงาโอกะฮาจิมัง
กระเป๋า โอมิกูจิ
กระเป๋าตกแต่ง โอมิกูจิ
พิธี โอมิกูจิ ที่ศาลเจ้าโอมูโระเซ็งเง็ง ฟูจิโยชิดะ จังหวัดยามานาชิ
โอมิกูจิที่ศาลเจ้าทงงุฮกไกโดที่ซัปโปโระ
เดอะวอยซ์ไทยแลนด์ (ฤดูกาลที่ 1)

| เดอะวอยซ์ไทยแลนด์> ซีซั่น 1 |
| --- | --- |
ออกอากาศ: 9 กันยายน พ.ศ. 2555 –  15 ธันวาคม พ.ศ. 2555
กรรมการ: เจนนิเฟอร์ คิ้ม สหรัถ สังคปรีชา โจอี้ บอย อภิวัชร์ เอื้อถาวรสุข
พิธีกร: ทรงสิทธิ์ รุ่งนพคุณศรี
เครือข่าย/สถานี: สถานีโทรทัศน์ไทยทีวีสีช่อง 3
ผู้ชนะ: ธนนท์ จำเริญ (นนท์)

ภูมิลำเนา: จังหวัดภูเก็ต
เพลง: "ยังไม่เคย"
แนวเพลง: ป๊อปร็อก
รองชนะเลิศ
ธชย ประทุมวรรณ (เก่ง) ตระการ ศรีแสงจันทร์ (ต๊ะ) พิเชษฐ์ บัวคำ (คิง)
ลำดับเหตุการณ์
  2555 ►
เดอะวอยซ์ไทยแลนด์ (ฤดูกาลที่ 1) เป็นรายการเรียลลิตี้โชว์ประกวดร้องเพลงโดยเวิร์คพอยท์ เอ็นเทอร์เทนเมนท์และทรู มิวสิก ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) โดยใช้โค้ชร้องเพลงและผู้คัดเลือกผู้เข้าประกวด 4 คน คือ เจนนิเฟอร์ คิ้ม, ก้อง - สหรัถ สังคปรีชา, โจอี้ บอย และแสตมป์ - อภิวัชร์ เอื้อถาวรสุข มีการบันทึกเทปและการแสดงสดทุกรอบที่ Centerpoint Entertainment ซอยลาซาล - แบรี่ง สมุทรปราการ โดยเริ่มเมื่อวันที่ 1-4 สิงหาคม 2555 สำหรับ Build Audition, 28-29 สิงหาคม 2555 สำหรับ Battle Round
ฤดูกาลนี้เป็นฤดูกาลแรกและฤดูกาลเดียวที่ถ่ายทำในระบบความคมชัดมาตรฐาน ก่อนที่ฤดูตอนไปจะถายทำด้วยระบบความคมชัดสูง และตอนสุดท้ายถูกเลื่อนจากวันอาทิตย์ที่ 16 ธันวาคม 2555 เป็นวันเสาร์ที่ 15 ธันวาคม 2555 เนื่องจากเปิดช่วงเวลาถ่ายทอดสดให้การแข่งขันชกมวย Thai Fight โดยรูปแบบของเวทีในรอบ Blind Audition และ Battle Round ใช้แม่แบบจาก The Voice สหรัฐอเมริกา ฤดูกาลที่ 2 และรอบ Live Show ใช้แม่แบบจาก The Voice สหรัฐอเมริกา ฤดูกาลที่ 1
การคัดเลือก

สำหรับฤดูกาลแรก เปิดรับสมัครตามภาคต่างๆ ของประเทศไทยและมีผู้สมัครเข้ามาคัดเลือกกันกว่า 4,000 คนโดยทืมงานทำการคัดเลือกก่อนที่จะถึงการ Blind Audition ซึ่งทีมงานทำการคัดเลือกคล้ายๆ กับการ Blind Audition เช่นกันและได้คัดเหลือแค่ 140 คนจาก 4,000 คนเข้าสู่รอบ Blind Audition โดยในรอบ Blind Audition ได้กำหนดไว้ให้โค้ชแต่ละทีมเลือกทีมละ 12 คนเป็นทั้งหมด 48 คนจาก 140 คนแต่ภายหลังเนื่องจากมีคัดเลือกเกินจำนวนมาเป็น 56 ทีมทำให้ผ่านเข้ารอบมาเกินกว่า 48 คนตามที่กำหนดและคัดออกภายหลังในรอบถัดไป และภายหลังจบรายการ เนื่องจากกระแสสังคมไปในทางเชิงบวกมากยิ่งขึ้นกับรายการนี้ จึงมีการมอบเงินรางวัลแก่ 56 ทีมนี้เป็นเงินทีมละ 20,000 บาทด้วย
เจนนิเฟอร์ คิ้ม
สหรัถ สังคปรีชา
โจอี้ บอย
แสตมป์
ทีม

| โค้ช (จำนวน) | ผู้เข้าแข่งขัน | ผู้เข้าแข่งขัน | ผู้เข้าแข่งขัน | ผู้เข้าแข่งขัน | ผู้เข้าแข่งขัน |  |  |  |  |
| --- | --- | --- | --- | --- | --- | --- | --- | --- | --- |
| ก้อง (14) | นนท์ ธนนท์ | สวย สโรชา | แอนนี่ นวัชภัทร์ | นัท ณรรลฌา | เอก & โจ้ |  |  |  |  |
| ก้อง (14) | ปิงปอง จาฎุพจน | โม โมกุน | ตู่ เชาวฤทธิ์ | เอ้ ปราณีตา | แตงโม พิชญา |  |  |  |  |
| ก้อง (14) | แก้ว ปินปินัทธ์ | จ๊ะจ๋า & อ๋อมแอ๋ม | ต่าย ไพลินธร | ผึ้ง กมลทิพย์ |  |  |  |  |  |

| คิ้ม (12) | ต๊ะ ตระการ | แต๊ก วิชย | ตุลย์ ตุลย์รยา | กบ วีรศักดิ์ | กลม อรวี |  |  |  |  |
| คิ้ม (12) | มิลค์ ริสรา | จังโก้ & เคี้ยง | เอาท์ ชวัลวิทย์ | แบงค์ นนทวิทย์ | จูน กุมาริกา |  |  |  |  |
| คิ้ม (12) | ฟร้อนท์ ปฐมาภรณ์ | หมู ณัฐวรรธน์ |  |  |  |  |  |  |  |

| โจอี้ (15) | เก่ง ธชย | ฟิล์ม บงกช | กีตาร์ พิรนันท์ | ปุ้ย จิตสุดา | บอนบอน สภา |  |  |  |  |
| โจอี้ (15) | ตี๋ อรรถพล | เกล ดีล่า | นิว ภชพน | อรุ โยโกอิชิ | โอ๊ต จีรวุฒิ |  |  |  |  |
| โจอี้ (15) | นิด นิดาวรรณ | นัท ณัฐพงษ์ | สุเมธ องอาจ | เอก สรวิชญ์ | หลี่หยุน ศุภัสรา |  |  |  |  |

| แสตมป์ (15) | คิง พิเชษฐ์ | แม็ก ณัฐวุฒิ | ปุ้ย ดวงพร | พลอย ชลธิชา | ป๋อม นรินทร์ |  |  |  |  |
| แสตมป์ (15) | ไตเติ้ล สุทธิชาติ | เหน่ง พิชัยยุทธ | คีย์ คีตะญา | เจนนี่ รติพันธ์ | แก้ว ประกายดาว |  |  |  |  |
| แสตมป์ (15) | อ๊อด นันทภพ | หนูเล็ก อุมารีย์ | โอม คงธำรงลักษณ์ | น้ำ ณัฐวดี | ตุ้ม ชวาล |  |  |  |  |
รอบ Blind Auditions

| --- | --- |
  โค้ชกดปุ่ม   ผู้เข้าแข่งขันตกรอบเพราะโค้ชไม่กดปุ่ม:    โค้ชที่ผู้เข้าแข่งขันเข้าร่วมทีมโดยอัตโนมัติ   โค้ชที่ผู้เข้าแข่งขันตัดสินใจเลือกเข้าทีม
รอบ Blind Auditions > Episode 1

สัปดาห์ที่ 1 ออกอากาศเมื่อวันที่ 9 กันยายน พ.ศ. 2555
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> ก้อง | ผลการเลือกของโค้ชและผู้เข้าแข่งขัน> คิ้ม | ผลการเลือกของโค้ชและผู้เข้าแข่งขัน> โจอี้ | ผลการเลือกของโค้ชและผู้เข้าแข่งขัน> แสตมป์ |
| --- | --- | --- | --- | --- | --- | --- | --- | --- |
| 1 | นนทวิทย์ ศิริพรไพบูลย์ (แบงค์) | 20 | กรุงเทพฯ | "ชีวิตลิขิตเอง" (ธงไชย แมคอินไตย์) |  |  | — | — |
| 2 | บงกช เจริญธรรม (ฟิล์ม) | 27 | จันทบุรี | "ลืมไปก่อน" (บุดดาเบลส Feat. แสตมป์) | — | — |  | — |
| 3 | ธชย ประทุมวรรณ (เก่ง) | 23 | สงขลา | "What's My Name?" (ริฮันน่า) |  |  |  |  |
| 4 | ฝนพา สาทิสสะรัต (เมย์) | 31 | กรุงเทพฯ | "La Vie en rose" (เอดิต ปียัฟ) | — | — | — | — |
| 5 | ธนนท์ จำเริญ (นนท์) | 16 | ภูเก็ต | "ฟ้า" (แทททูคัลเลอร์) |  | — | — | — |
| 6 | ศุภัสรา แป้นไม้ (หลี่หยุน) | 21 | กรุงเทพฯ | "คิดมาก" (ปาล์มมี่) | — | — |  | — |
| 7 | เอกพล รัตนกำพล (เอก) &   กิรติกานต์ พงศ์ทองสำราญ (โจ้) | 28,  34 | กรุงเทพฯ | "นิยามรัก" (นูโว) |  | — | — | — |
| 8 | หฤษฎ์ ไชยวานิช (ฉัตร) | 24 | กรุงเทพฯ | "นางฟ้า" (ETC) | — | — | — | — |
| 9 | พิเชษฐ์ บัวขำ (คิง) | 34 | ชุมพร | "I Don't Want to Miss a Thing" (แอโรสมิธ) |  |  |  |  |
รอบ Blind Auditions > Episode 2

สัปดาห์ที่ 2 ออกอากาศเมื่อวันที่ 16 กันยายน พ.ศ. 2555
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> ก้อง | ผลการเลือกของโค้ชและผู้เข้าแข่งขัน> คิ้ม | ผลการเลือกของโค้ชและผู้เข้าแข่งขัน> โจอี้ | ผลการเลือกของโค้ชและผู้เข้าแข่งขัน> แสตมป์ |
| --- | --- | --- | --- | --- | --- | --- | --- | --- |
| 1 | จิตสุดา เฮงรัศมี (ปุ้ย) | 42 | กรุงเทพฯ | "Valerie" (เอมี ไวน์เฮาส์) |  |  |  |  |
| 2 | ลลิตา จึงวัฒนกิจ (แนน) | 23 | กรุงเทพฯ | "วันเดือนปี" (เจี๊ยบ วรรธนา) | — | — | — | — |
| 3 | จิรวุฒิ จันทร์ฉายแสง (โอ๊ต) | 37 | กรุงเทพฯ | "กัญชา" (คาราบาว) | — |  |  | — |
| 4 | ดวงพร พงษ์ผาสุข (ปุ้ย) | 29 | กรุงเทพฯ | "ลาวดวงเดือน" (พระเจ้าบรมวงศ์เธอ พระองค์เจ้าเพ็ญพัฒนพงศ์ กรมหมื่นพิไชยมหินทโรดม) | — | — | — |  |
| 5 | นิชาภา นิศาบดี (ริบบิน) | 18 | กรุงเทพฯ | "ล้มบ้างก็ได้" (บอย โกสิยพงศ์) | — | — | — | — |
| 6 | ปิ่นปินัทธ์ เสตารุณ (แก้ว) | 28 | อุทัยธานี | "นิดนึง" (พิจิกา) |  | — |  | — |
| 7 | อรวี พินิจสารภิรมย์ (กลม) | 19 | กรุงเทพฯ | "โนบอดี้" (Wonder Girls) |  |  |  |  |
| 8 | ณัฐพงษ์ สินเจริญ (ณัฐ) | 33 | เชียงใหม่ | "When a Man Loves a Woman" (Percy Sledge) | — | — |  |  |
| 9 | ตระการ ศรีแสงจันทร์ (ต๊ะ) | 18 | มหาสารคาม | "หยาดเหงื่อเพื่อแม่" (เอกพล มนต์ตระการ) |  |  |  |  |
รอบ Blind Auditions > Episode 3

สัปดาห์ที่ 3 ออกอากาศเมื่อวันที่ 23 กันยายน พ.ศ. 2555
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> ก้อง | ผลการเลือกของโค้ชและผู้เข้าแข่งขัน> คิ้ม | ผลการเลือกของโค้ชและผู้เข้าแข่งขัน> โจอี้ | ผลการเลือกของโค้ชและผู้เข้าแข่งขัน> แสตมป์ |
| --- | --- | --- | --- | --- | --- | --- | --- | --- |
| 1 | วิชย วงศ์สุริยัน (แต๊ก) | 21 | กรุงเทพฯ | "One and Only" (อะเดล) |  |  |  |  |
| 2 | พิชัยยุทธ จันทร์กลับ (เหน่ง) | 39 | สระบุรี | "คิดถึง" (หรั่ง ร็อกเคสตร้า) | — | — | — |  |
| 3 | นันทวัน สีตะบุสป์ (อ้อม) | 24 | เชียงใหม่ | "รักไม่ได้" (กรู๊ฟไรเดอร์ส) | — | — | — | — |
| 4 | อรรถพล ชัยศิริ (ตี๋) | 31 | สงขลา | "I'm Yours" (เจสัน มราซ) |  |  |  |  |
| 5 | ปูริสิมาร์ ดีล่า (เกล) | 47 | กรุงเทพฯ | "Your Song" (เอลตัน จอห์น) | — | — |  | — |
| 6 | ภชพน วิริยะธนะสกุล (นิว) | 22 | กรุงเทพฯ | "คิดถึงเธอทุกที ที่อยู่คนเดียว"  (เศกพล อุ่นสำราญ Feat. เจนนิเฟอร์ คิ้ม) | — | — |  |  |
| 7 | อรุ โยโกชิ (อรุ) | 20 | กรุงเทพฯ | "I Will Always Love You" (วิตนีย์ ฮูสตัน) | — | — |  | — |
| 8 | พงษ์พันธ์ พูนสงวน (คิง) | 30 | ภูเก็ต | "ความคิด" (แสตมป์) | — | — | — | — |
| 9 | สโรชา เสนารัตน์ (สวย) | 24 | นครศรีธรรมราช | "Fallin'" (อลิเชีย คียส์) |  | — | — | — |

| 10 | นิดาวรรณ อัศวทวีโชค (นิด) | 19 | กรุงเทพฯ | "The Moon Represents My Heart" (เติ้ง ลี่จวิน) |  | — |  |  |
| 11 | ณัฐวุฒิ เจนมานะ (แม็กซ์) | 23 | กรุงเทพฯ | "Home" (ไมเคิล บูเบล) | — | — | — |  |
รอบ Blind Auditions > Episode 4

สัปดาห์ที่ 4 ออกอากาศเมื่อวันที่ 30 กันยายน พ.ศ. 2555
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> ก้อง | ผลการเลือกของโค้ชและผู้เข้าแข่งขัน> คิ้ม | ผลการเลือกของโค้ชและผู้เข้าแข่งขัน> โจอี้ | ผลการเลือกของโค้ชและผู้เข้าแข่งขัน> แสตมป์ |
| --- | --- | --- | --- | --- | --- | --- | --- | --- |
| 1 | กุมาริกา ศุภกร (จูน) | 27 | กรุงเทพฯ | "Irreplaceable" (บียอนเซ่) | — |  | — | — |
| 2 | ณรรลฌา ดอกกะฐิน (นัท) | 16 | ภูเก็ต | "ชีวิตบัดซบ" (ฉันทนา กิติยพันธ์) |  | — |  |  |
| 3 | พิรนันท์ ชนภัณฑารักษ์ (กีต้าร์) | 30 | นครราชสีมา | "L.O.V.E." (แนท คิง โคล) | — | — |  | — |
| 4 | วีรศักดิ์ เกลือกัน (กบ) | 32 | กรุงเทพฯ | "Just the Way You Are" (บรูโน มาร์ส) |  |  |  |  |
| 5 | ธัญญาพร ชุมพู (อุ้มบุญ) | 21 | เชียงใหม่ | "ว้าเหว่" (เศกพล อุ่นสำราญ Feat. เจนนิเฟอร์ คิ้ม) | — | — | — | — |
| 6 | นรินทร์ ประสพภักดี (ป๋อม) | 34 | กรุงเทพฯ | "Go the Distance" (ไมเคิล โบลตัน) | — | — | — |  |
| 7 | นวัชภัทร์ ไชยทะ (แอนนี่) | 24 | ร้อยเอ็ด | "ซมซาน" (โลโซ) |  | — | — | — |
| 8 | โมกุน ปี่แก้ว (โม) | 35 | กรุงเทพฯ | "ทำไมต้องเธอ" (ธงไชย แมคอินไตย์) |  | — | — | — |
| 9 | เชาวฤทธิ์ อัศม์เดชา (ตู่) | 29 | กาฬสินธุ์ | "หลอกกันเล่นเลย'" (นูโว)  |  | — | — | — |
| 10 | สุเมธ องอาจ (สุเมธ) | 43 | กรุงเทพฯ | "เพียงครึ่งใจ" (ดิ อินโนเซ้นท์) |  |  |  |  |
| 11 | นันทภพ พิณทอง (อ๊อด) | 42 | ไม่ทราบ | "Let It Be" (เดอะบีเทิลส์) | — | — | — |  |
| 12 | โอม คงธำรงลักษณ์ (โอม) | 32 | ไม่ทราบ | "เรื่องจริง" (บอย โกสิยพงษ์ Feat. ธนชัย อุชชิน) | — | — | — |  |
| 13 | พฤทธิ์ ภัทรสุข (จังโก้) &   กิตติ อิ่มธนาวณิช (เคี้ยง) | 31,  32 | กรุงเทพฯ | "Doraemon no uta" (คุมิโกะ โอสุงิ)   "เจงกิสข่าน" (รอยัลสไปรท์) |  |  |  |  |
รอบ Blind Auditions > Episode 5

สัปดาห์ที่ 5 ออกอากาศเมื่อวันที่ 7 ตุลาคม พ.ศ. 2555
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> ก้อง | ผลการเลือกของโค้ชและผู้เข้าแข่งขัน> คิ้ม | ผลการเลือกของโค้ชและผู้เข้าแข่งขัน> โจอี้ | ผลการเลือกของโค้ชและผู้เข้าแข่งขัน> แสตมป์ |
| --- | --- | --- | --- | --- | --- | --- | --- | --- |
| 1 | ศศิธร ศรีสมพงษ์ (แคท) | 21 | กรุงเทพฯ | "Born This Way" (เลดี้กาก้า) | — | — | — | — |
| 2 | อุมารีย์ นครขวาง (หนูเล็ก) | 22 | เลย | "ที่ว่าง" (พอส) | — | — |  |  |
| 3 | รติพันธ์ พันธ์พินิจ (เจนนี่) | 22 | กรุงเทพฯ | "ใคร" (บอย โกสิยพงศ์ Feat. ธนชัย อุชชิน) | — | — |  |  |
| 4 | สรวิชญ์ นิ่มโต (เอก) | 29 | สุพรรณบุรี | "หนุ่มสุพรรณ" (คาราบาว) |  |  |  |  |
| 5 | ชลธิชา ยศพล (พลอย) | 27 | กรุงเทพฯ | "I Don't Want to Miss a Thing" (แอโรสมิธ) | — | — | — |  |
| 6 | ปราณีตา ทองคำวรรณ (เอ้) | 41 | ปทุมธานี | "ลึกสุดใจ" (โจ - ก้อง) |  | — | — | — |
| 7 | ชวัลวิทย์ ฐากุลวีรนันท์ (เอาท์) | 29 | กรุงเทพฯ | "ที่ฉันรู้" (บอย โกสิยพงษ์ Feat. ศุภวัฒน์ พีรานนท์) | — |  |  | — |
| 8 | ฉันทกาญจน์ สิทธิวิบูลย์ (อี๊ด) | 47 | กรุงเทพฯ | "In My Life" (เดอะบีเทิลส์) | — | — | — | — |
| 9 | จาฏุพจน ศิลปาภิชน (ปิงปอง) | 32 | กรุงเทพฯ | "My Sacrifice" (ครีด) |  | — | — | — |
| 10 | พิชญา จันทร์วิลัย (แตงโม) | 19 | ลำพูน | "คิดถึงนะ" (คณิตกุล เนตรบุตร) |  | — | — | — |
| 11 | ตุลย์รยา จันทะวงศ์ (ตุลย์) | 29 | เลย | "Mercy" (ดัฟฟี่) |  |  |  |  |
| 12 | รวิอร สวัสดิสุข (จ๊ะจ๋า) &   ณัฐธิตา วงศ์พรหม (อ๋อมแอ๋ม) | 22,  23 | ไม่ทราบ | "รักหนักแน่น" (ธงไชย แมคอินไตย์) |  | — | — | — |